cyanic-selkie/wikianc huggingface dataset:
Varro Vooglaid
Politsei ründamine
Varro Vooglaid kutsus enda korraldatud vaktsiinivastaste meeleavaldustel 2021. aasta oktoobris rahvast üles massilisele kodanikuallumatusele. Kui 3. veebruaril 2022 ründas publik ühe Vooglaiu korraldatud meeleavaldusel korda valvanud politseid, siis seostati seda ajakirjanduses tema varasema üleskutsega.
Lipp Pika Hermanni tornis
15. veebruaril 2022 avaldatud Objektiivi vestlussaates "Fookuses" tegid Varro Vooglaid ja Markus Järvi Eesti valitsusele palju etteheiteid, eriti kehtestatud koroonakorra suhtes, mida nad pidasid väga tõsiseks inimeste õiguste rikkumiseks. Sellele järgnes Markus Järvi küsimus: "Kui Putin tuleb, siis tekib hea testiküsimus kõigile: kui palju olete te valmis sellise riigi eest enda verd valama? Kuidas teil on, kodanikud?" Vooglaid vastas: ''"Mina olen seda varem ka öelnud ja ma ei häbene uuesti öelda, et kui Venemaa tegutseks sellisel viisil, et tagaks inimestele päriselt põhiseaduslikud õigused, ei teostaks vaktsiinisundi, ei teostaks apartheidi, jätaks inimestele võimaluse elada ja kasvatada oma lapsi vastavalt oma veendumustele, ei hakkaks ähvardama sind vangistusega, ei tahaks sind relvituks teha, ei tahaks su vanemlikke õigusi piirata, ei tahaks sinu lapsi sinu selja taga süstida – siis tekiks väga kiiresti väga tõsine küsimus: "Ma ei tea, mina tahan lõppude lõpuks elada normaalset elu. Nimetage seda Eesti Vabariigiks või Eestimaa kubermanguks või millekski muuks. Kes iganes tagab inimestele võimaluse siin normaalselt elada, selle poole inimesed siis hoiavad. Sa ei saa lõputult mingi emotsionaalse argumendiga, et meil peab siin tornis olema sinimustvalge, mis siis, et selle sinimustvalge all sa tegeled inimeste ahistamise ja kiusamisega ja mahasurumisega"."''
Seda väljaütlemist on meedias mõnikord tõlgendatud nii, et Vooglaiu jaoks pole tähtis, kas Eesti on vabariik või kubermang ja kas Pika Hermanni tornis lehvib Eesti lipp või mitte. See tõi kaasa laialdase kriitika, ning tema seisukoha mõistis hukka teiste seas peaminister Kaja Kallas ja endine Riigikogu esimees Henn Põlluaas. Pärast seda lõpetas Postimees saate "Vooglaid ja Lobjakas" edastamise.
Ukraina abistamine ja Eesti-Vene suhted
Meedia tähelepanu pälvinud ka Vooglaiu üleskutsed parandada Eesti-Venemaa suhteid. Näiteks pärast Vooglaiu liitumist EKRE valimisnimekirjaga 2023. aasta Riigikogu valimistel on ta väljendanud oma sotsiaalmeediapostitustes vajadust liikuda Venemaaga suhete parandamise suunas, kritiseerinud Eesti julgeolekupoliitikat ja Ukrainale relvaabi andmist. EKRE esimees Martin Helme väitis ERRile antud intervjuus, et ei mõista avalikkuses tekkinud poleemikat ning jagab suuresti Vooglaiu kriitikat Eesti valitsuse suhtes. Küll kinnitas ta, et Vooglaid ei esinda EKRE ametlikku julgeolekupoliitikat. Kaitseväe juhataja kindral Martin Herem nimetas aga ka Helme esitatud väiteid Eesti kaitsevõime kohta valedel põhinevaks laimuks.
Ajakirjaniku ründamine
17. veebruaril 2022 korraldas Vooglaid oma iganädalast meeleavaldust koroonavaktsiinide vastu. Vooglaid avaldas vaenu meedia suhtes, ning tõi eraldi välja enda ees seisnud Postimehe ajakirjaniku Sander Punamäe. Varro andis ajakirjanikule ebaseadusliku korralduse ürituselt lahkuda, millega läksid kaasa Varro juttu kuulama kogunenud rahvas. Politsei alustas menetlust Varro suhtes karistusseadustiku paragrahvi järgi, mis käsitleb avaliku koosoleku pidamise nõuete rikkumist. Varro sai selle teo eest trahvi 320 eurot, kuna ta ei taganud korraldajana avaliku koosoleku rahumeelset toimumist. Vooglaid vaidlustas otsuse Harju maakohtus ning kohus otsustas trahvi tühistada ja väärteomenetluse lõpetada, leides, et isiku süü ei ole suur ja väärteomenetluse jätkamiseks puudub avalik menetlushuvi. Eesti Meediaettevõtete Liit mõistis ajakirjaniku ründamise hukka.
Isiklikku
Ta on Ülo Vooglaiu ja Kersti Nigeseni poeg. Ta on katoliiklane, abielus ja tal on kaheksa last.
John Michael Kosterlitz
pisi John Michael Kosterlitz (sündinud 22. juunil 1943 Aberdeenis) on šoti päritolu Suurbritannia ja Ameerika Ühendriikide füüsik.
Kenter
pisi Kenter on kõige aeglasem galopp (12–15 km/h).
Liikumisviis on nime saanud nn Canterbury galopi järgi (kerge küliskäik), millega keskaegsed palverändurid olevat katedraalilinna ratsutanud.
Haarang
Haarang on sõjaline taktika, milles ei hõivata ega hoiata asukohta, vaid taandutakse kiiresti eelmisele kaitstud aladele, enne kui vaenlase jõud saavad kooskõlastatult vasturünnaku korraldada.
Cremona keelpillimeistrite koolkond
Cremona keelpillimeistrite koolkond (itaalia keeles Saperi e saper fare liutario della tradizione cremonese) on kogum Cremonas tegutsenud muusikainstrumentide, eelkõige keelpillide valmistajajaid.
Koolkonnale pani aluse Amatide perekond, kelle tegevus viis tänapäevase viiuli kujunemiseni. Andrea Amati muusikainstrumentide töökoda ja kauplus tegutses Cremonas juba 1530. aastal. Kuni 18. sajandini ehitas Amatide perekond elegantse kuju ja erilise heleda tooniga keelpille.
Amatide perekonna olulisemaks esindajaks oli Nicolò Amati, kelle juures õppis arvatavasti ka Antonio Stradivari ja Andrea Guarneri. Stradivaril õnnestus valmistada keelpille, mis olid ideaalsed nii oma konstruktsiooni, disaini, mõõtmete kui ka viimistluse ideaalse tasakaalustatuse poolest.
Guarneri perekond ning eriti Giuseppe Guarneri keskendus oma instrumentide puhul eelkõige massiivse konstruktsiooni ja võimsa tooni arendamisele.
Bergonzi perekonna liikmed tegutsesid pillimeistritena kogu 18. sajandi jooksul.
2012. aastal kanti Cremona keelpillimeistrite koolkond UNESCO immateriaalse kultuuripärandi nimekirja.
Puidu tänav (Viljandi)
Puidu tänav on tänav Viljandis.
Tänav alguse Riia maanteelt, suundub loodesse ja lõppeb Reinu teel. Tänava pikkus on 899 m.
Tänava ääres asuvad tööstushooned ja Viljandi jäähall.
Kasper Dolberg
pisi|Kasper Dolberg (2016) Kasper Dolberg Rasmussen (sündinud 6. oktoobril 1997 Silkeborgis) on Taani jalgpallur, kes mängib ründajana Belgia kõrgliigaklubis Anderlecht ja Taani jalgpallikoondises.
Ta alustas klubikarjääri kodulinna klubis Silkeborg IF.
2019. aasta augustis siirdus ta Prantsusmaa kõrgliigaklubisse Nice. Hooajal 2019/20 lõi ta Prantsusmaa kõrgliigas 11 väravat. Hooaja 2022/23 esimeses pooles oli ta laenul Hispaania kõrgliigaklubis Sevilla ja hooaja teises pooles Saksamaa kõrgliigaklubis TSG 1899 Hoffenheim.
Debüüdi Taani jalgpallikoondises tegi Dolberg 11. novembril 2016 mängus Kasahstani vastu. Koondisekarjääri esimese värava lõi ta 10. juunil 2017, kui MM-i valikmängus kohtuti taas Kasahstaniga. 2021. aasta Euroopa meistrivõistluste kaheksandikfinaalis lõi ta kaks väravat Walesi vastu ning veerandfinaalis värava Tšehhi vastu. Dolberg kuulus Taani koondisse ka 2018. ja 2022. aasta maailmameistrivõistlustel.
Baltoji Ančia
Baltoji Ančia on jõgi Leedus, Nemunase vasakpoolne lisajõgi. Jõgi voolab Leedu lõunaosas.
Jõe pikkus on 60 km ja valgla on 791 km². Jõe langus on 43 meetrit. Jõgi on ülemjooksul 8–12 meetrit lai, keskjooksul aga 15–20 meetrit lai. Oru laius on 300–500 meetrit.
Jõgi algab Ančia järvest. Algul voolab see lõunasse, seejärel itta. Jõe äärde jääb Kapčiamiestise alev. Jõel asub Baltoji Ančia hüdroelektrijaam, mis rajati 1955. aastal. Selle võimsus on 650 KW. Paisjärve pindala on 254 hektarit. Suudme eel on jõgi Druskininkai omavalitsuse ja Lazdijai rajooni piiriks.
Jõe valgalale jääb osaliselt Veisiejai regionaalpark.
Otto Kruusement
Otto Kruusement (24. november 1886 Ravila vald, Harjumaa – 25. veebruar 1940 Kose) oli eesti kaupmees.
Ta osales allohvitserina Esimeses maailmasõjas, oli Ravila vallavanem ja vallavolinik. 1919. aastal avas ta Kose alevikus talurahvatarvete kaupluse ja 1932. aastal Voose külas teise kaupluse.
Ta oli Kose Haridusseltsi asutajaliige (1907), esimees ja auliige, Kaitseliidu Kose malevkonna juhatuse liige, Kose vabatahtliku tuletõrje ühingu asutajaliige (1926) ja esimees, hiljem Ravila valla vabatahtliku tuletõrje ühingu juhatuse abiesimees, alates 1926 Kose Ühispanga nõukogu liige ja alates 1933 juhatuse esimees, Ravila Kartulikasvatajate Ühingu asutajaliige, alates 1937 Eesti Kaupmeeste Majanduskeskuse juhatuse abiesimees.
Gerhard Sagittarius
Gerhard Sagittarius (umbes 1540 Saksamaa – 1608 Saksamaa) oli Tallinna vaimulik.
1595. aastal on teda mainitud Tallinna vaimulikuna. Ta oli Tallinnas Oleviste koguduse pastor, linnakooli inspektor ja Tallinna superintendent. 1602. aastal lahkus ta ametist ja läks Saksamaale.
Caroline (eesnimi)
Caroline on naisenimi.
2019. aasta seisuga oli see Eestis esinemissageduselt 796. naisenimi. 1. jaanuari 2019 seisuga oli Eestis eesnimi Caroline 92 naisel.
Kaupmees (ajakiri)
Kaupmees oli aastail 1939–1940 ilmunud Eesti Kaupmeeste Majanduskeskuse ajakiri.
Hiiumaa Jumalasünnitaja Sündimise kogudus
Hiiumaa Jumalasünnitaja Sündimise kogudus on Eesti Apostlik-Õigeusu Kiriku kogudus Hiiumaal. pisi|[[Kuriste Jumalasünnitaja Sündimise kirik]]
Kaupmees (ajakiri)
Ajakirja vastutav toimetaja oli Aleksander Mändvere, toimetuse aadress oli Estonia puiestee 27 Tallinnas. Ajakirja trükiti R. Tohver ja Ko. trükikojas Tallinnas.
Hiiumaa Jumalasünnitaja Sündimise kogudus
Kogudus asutati 9. novembril 1884. Kogudus kasutab Kuriste Haridusseltsi ruume vanas õigeusu koolimajas. Koguduse jumalateenistused toimuvad Kuriste Jumalasünnitaja Sündimise kirikus.
Kaupmees (ajakiri)
Ajakirja pidi ilmuma neli numbrit aastas. Tegelikult ilmus maist 1939 kuni märtsini 1940 kolm numbrit (1–3).
Hiiumaa Jumalasünnitaja Sündimise kogudus
2014. aastal toimus Eesti Apostlik-Õigeusu Kiriku Hiiumaa Jumalasünnitaja Sündimise koguduse ja Kõrgessaare Kristuse Sündimise koguduse ühinemine.
Hiiumaa kogudusel on üks tegutsev Kuriste kirik Kuristes, kolm tühjalt seisvat kirikut: Kõpu õigeusu kirik Kõpus, Kuri Kristuse Taevaminemise kirik Kuris, Puski õigeusu kirik Puskil ja Malvaste kabel Malvaste kalmistul.
Ludwig von Güldenstubbe (1845−1917)
Friedrich Ludwig von Güldenstubbe (30. oktoober/11. november 1845 Kuressaare – 12/25. oktoober 1917 Kuressaare) oli Kärla kihelkonna Kandla ja Järumetsa mõisnik.
Żyrzyn
Żyrzyn on küla Poolas Lublini vojevoodkonnas Puławy maakonnas, Żyrzyni valla halduskeskus. Żyrzyn asub Puławyst umbes 12 km kirdes ja Lublinist ligikaudu 43 km kirdes.
Ludwig von Güldenstubbe (1845−1917)
Tema vanemad olid Kandla ja Järumetsa mõisnik, Saaremaa maamarssali kohustetäitja ja Saaremaa konsistooriumi president Karl von Güldenstubbe (1798–1867) ja Apollonie Pilar von Pilchau (1820–1880).
Ta oli Saaremaa maakohtu assessor ja Saaremaa konvendideputaat.
1/13. oktoobril 1871 abiellus ta Kuressaares paruness Mathilde Buxhoevedeniga (1849–1932).
Kastani tänava paisjärv
Kastani tänava paisjärv (ka Kastani tänava tiik) on paisjärv Sakala kõrgustiku põhjaosas, Viljandi linnas.
Araabia kiri
thumb|Araabia kirja levik. Tumerohelisega on riigid, mille riigikeel kasutab araabia kirja, helerohelisega riigid, kus araabia kirja kasutatakse ametlike keelte kirjutamisel paralleelselt mõne muu kirjasüsteemiga. Araabia kiri on kirjasüsteem, mis oli algselt kasutusel araabia keele ülesmärkimiseks.
Tänapäeval kasutatakse araabia kirja variante mitmete Aasia ja Aafrika keelte ülesmärkimiseks ning see on ladina kirja järel levikult teine kirjasüsteem maailmas.
Araabia kiri põhineb araabia tähestikul, kus on 28 põhimärki. Neile märkidele on erinevate keelte ülesmärkimiseks lisatud mitmeid lisamärke.
Araabia kirja kirjutatakse tänapäeval paremalt vasakule. Sõnade eraldamiseks kasutatakse sõnavahesid. Samuti on kasutusel kirjavahemärgid.
Araabia kiri kuulub tähtkirjade hulka ning on üldpõhimõtetelt häälikkiri (täpsemalt konsonantkiri). Pikkade vokaalide märkimiseks kasutatakse tähemärke (pikk a: alif ‏ا‎, pikk i yā' ‏ي‎, pikk u wāw ‏و‎). Lühikesi vokaale tavaliselt ei märgita. Vajadusel kasutatakse nende märkimiseks abimärke, mis kirjutatakse konsonandimärgi kohale või alla. Need on fatḩah (lühike a), kasrah (lühike i), ḍammah (lühike u) ja sukūn (vokaal puudub). hamzah (ﺀ) alif ' i, wāw ' i või yā' kohal või all märgib kõrisulghäälikut.
1928. aastani kasutati türgi keele kirjutamisel araabia kirja. Enne 1928. aastat kasutati araabia kirja ka aserbaidžaani, usbeki, kirgiisi, tadžiki, kasahhi ja türkmeeni keele kirjutamiseks.
Tänapäeval kasutatakse araabia kirja lisaks araabia keelele ka pärsia, urdu, kurdi, puštu, dari, belutši, pandžabi, uiguuri ja mitme muu keele kirjutamiseks.
Michel Hazanavicius
Michel Hazanavicius (sündinud 29. märtsil 1967) on Leedu juudi päritolu prantsuse filmilavastaja, produtsent ja stsenarist.
2012. aastal pälvis Hazanavicius filmiga "Artist" (2011) parima lavastaja Oscari, Briti Akadeemia filmiauhinna ja Césari auhinna.
Tema teised tuntumaid linateosed on La Classe Américaine (1993), "OSS 117: spioonipesa Kairo" (OSS 117: Le Caire nid d'espions, 2006) ja "OSS 117: Kadunud Rios" (OSS 117: Rio ne répond plus, 2009).
Kuldkaru
Kuldkaru (saksa keeles: Goldener Bär) on Berliini filmifestivali peaauhind, mida antakse alates 1951. aastast.
Kuldkaru võitja valib igal aastal rahvusvaheline žürii, millesse kuuluvad tunnustatud lavastajad, näitlejad, kirjanikud, produtsendid ja teised filmitööstuse osalised.
August Laumets
August Laumets (ka August Villem Laumets; 12. jaanuar 1911 Kükita – 19. veebruar 1996) oli eesti vaimulik.
Grinēni
Grinēni (ka Grīnēni) on küla (mazciems) Lätis Cēsise piirkonnas Ineši vallas.
August Laumets
August Laumets sündis Kükita külas, Kasepää vallas. Tema esimeseks õpetajaks sai Raja küla ministeeriumikooli juhataja, luuletaja Hendrik Adamson. Ta lõpetas aastal 1929 Väike-Maarja Gümnaasiumi. Aastatel 1929–1938 õppis ta Tartu Ülikooli usuteaduskonnas. Prooviaastal oli ta Mustvee koguduses Edgar Hargi juures ja Väike-Maarja koguduses Johannes Hiiemetsa juures. Ordineeriti 6. oktoobril 1940 õpetajaks.
Grinēni
Küla asub valla lääneosas. Grinēni jääb valla keskusest Inešist 7,4, endisest piirkonna keskusest Vecpiebalgast 7,4 ja Riiast 135,6 kilomeetri kaugusele. Aastail 2009-2021 jäi küla Vecpiebalga piirkonda.
Relativistlik liikumine
Relativistlikul liikumisel muutuvad oluliseks relativistlikud efektid nagu aja dilatatsioon ja ruumi kontraktsioon.
Grinēni
Külas asuvad Tožiņi keskaegne kalmistu ehk Baudzīte on kultuurimälestisena regionaalse kaitse all.
Aastal 2007 oli külas 23 elanikku.
August Laumets
Ta oli aastatel 1940–1941 Väike-Maarja koguduse adjunktõpetaja. Aastatel 1941–1991 oli ta Väike-Maarja koguduse õpetaja. Lisaks valiti ta aastal 1971 Viru praostkonna abipraostiks, aastal 1975 sama praostkonna praostiks. Aastal 1991 jäi ta emerituuri, aastal 1994 elas ta Väike-Maarjas. Ta suri aastal 1996.
Lühilaine
pisi|[[Raadio Vaba Euroopa lühilaine saatejaam (Südhessen, Saksamaa)]] pisi|Lühilainete 25 m, 31 m, 41 m, 49 m ja 52‒75 m vastuvõttu võimaldav analoog-raadiovastuvõtja VEF Spidola-10 pisi|Digitaalhäälestusega lühilainevastuvõtja Professional 400 Lühilaine (SW, ingl k Short Wave) on raadiosagedusala mis hõlmab kõrgema osa raadiosageduste kesksagedusalast (MF, Medium Frequency) ja kogu kõrgsagedusala (HF, High Frequency).
Lühilainet rakendatakse peamiselt raadiosides ja ringhäälingus, samuti meditsiinis (elekterravi).
Ringhäälinguvastuvõtjad võimaldavad raadiosignaale vastu võtta järgmistes lühilaineribades.
Priekule raudteejaam
Priekule raudteejaam oli raudteejaam Lätis Liibavi-Romno raudteel ja hiljem Liepāja–Vaiņode raudteeliinil. Jaam asus Lõuna-Kuramaa piirkonnas Priekule linnas. Jaam asus Riia keskraudteejaamast 145,5 kilomeetri kaugusel.
Jaam avati aastal 1871. Aastaks 1883 oli avatud harutee kohaliku tellisetööstuse juurde. Valmis ka kitsarööpmeline juurdeveotee tellisevabriku omanikule kuulunud turbasoosse. Aastal 1915 avas Saksa sõjavägi jaamast Bajorai raudteejaama viiva uue 74 kilomeetri pikkuse raudteelõigu ja jaam kujunes sõlmjaamaks. Jaam suleti reisiliiklusele seoses rongiliikluse lõpetamisega sellel liinil aastal 1998, kaubarongidele suleti jaam aastal 2003.
Lisaks jaamahoonele on säilinud ramp koos sellel asuva laohoonega ja korterelamuks ümber ehitatud depoo.
Surhów
Surhów on küla Poolas Lublini vojevoodkonnas Krasnystawi maakonnas Krasnystawi vallas. Surhów asub Krasnystawist ligikaudu 9 km ja Lublinist umbes 60 km kagus.
Taani-Eesti Kaubanduskoda
Taani-Eesti Kaubanduskoda (taani keeles Dansk-Estiske Handelskammer, inglise keeles Danish-Estonian Chamber of Commerce, lühend DECC) on Eesti mittetulundusühing, mille eesmärk on arendada Taani ja Eesti ettevõtete ärisidemeid ning ühendada Taani ja Eesti ärikogukonda Eestis.
Kaubanduskoda korraldab nii avalikke kui ka vaid liikmeskonnale mõeldud üritusi: seminare, konverentse, ettevõtlusega seotud kohtumisi.
Taani-Eesti Kaubanduskoda loodi 2007. aasta septembris. See kasvas välja 1996. aastal loodud Taani-Eesti Äriklubist. Kaubanduskojal on 60 liiget. Liikmeks võivad astuda nii eraisikud kui ka juriidilised isikud. Taani-Eesti Kaubanduskoda on Eesti Välisinvestorite Nõukogu asutajaliige ja lihtliige. Taani-Eesti Kaubanduskoda on partnerorganisatsiooniks Eesti Suursaatkonnale Kopenhaagenis, Taani saatkonnale Tallinnas, Ettevõtluse Arendamise Sihtasutusele, EAS-i ekspordinõunikule Taanis ning Taani Kultuuri Instituudile Baltikumis.
Taani-Eesti Kaubanduskoda asub Tallinnas. Seda juhib alates aastast 2018 Hedy Kohv. Koja juht aastatel 2009–2018 oli Merli Lindberg.
Serhat
pisi|Serhat (2015) Ahmet Serhat Hacıpaşalıoğlu (esinejanimega Serhat; sündinud 24. oktoobril 1964 Istanbulis) on Türgi laulja ja telesaatejuht.
Ta esindas 2016. aasta Eurovisiooni lauluvõistlusel Stockholmis San Marinot lauluga "I Didn't Know". Laul sai oma poolfinaalis 68 punktiga 12. koha ega pääsenud finaali. 2019. aasta Eurovisiooni lauluvõistlusel Tel Avivis esindas ta taas San Marinot ning sai finaalis lauluga "Say Na Na Na" 19. koha.
Birgit (eesnimi)
Birgit on eesnimi, lühend Birgittast.
2022. aasta 1. jaanuari seisuga oli Eestis eesnimi Birgit 1279 naisel. Birgit oli populaarsuselt 141. naisenimi. Birgit oli keskmiselt 28 aasta vanune (mediaanvanus oli 29).
Riste Laasberg
Riste Laasberg (sündinud 4. augustil 1973) on eesti tekstiilikunstnik.
Elukäik
Riste Laasberg on lõpetanud Eesti Kunstiakadeemia tekstiili eriala bakalaureuseõppe 1996. aastal ja magistriõppe 1998. aastal.
Aastatel 1999–2009 töötas Riste Laasberg Tallinna Kunstikoolis projektijuhina ja 2009–2013 õppealajuhatajana. 2005–2008 oli ta Euroopa koolide koostööprojekti "Europ'art Puzzle" koordinaator. 2013. aastast on ta Lühikese Jala Galerii galerist.
Liikmesus
Riste Laasberg kuulub 1998. aastast rühmitusse Vaba Tahe. Ta on 2003. aastast Eesti Tekstiilikunstnike Liidu liige ja 2013. aastast ka liidu juhatuse liige.
Eli Heckscher
Elulugu
Eli Heckscher kasvas üles rikkas juudi perekonnas Stockholmis. Ta oli tihedalt seotud Taani riigi ja kultuuriga, kuna ta isa Isidor Heckscher oli taanlane. Noor majandusteadlane õppis Uppsala Ülikoolis ja sai 1907. aastal doktorikraadi. Tema dissertatsiooni teema oli raudtee mõju Rootsi majanduse arengule. Paar aastat hiljem sai ta majanduspoliitika professoriks Stockholmi Majandusülikoolis, kus ta õpetas mitukümmend aastat, kuid hakkas hiljem põhjalikumalt majandusajalugu uurima.
Eli Heckscheri jaoks olid majandusteooriad tähtsaks vahendiks ajaloo uurimisel. Tema arvates oli oluline olukorda süveneda, sest ainult nii oli võimalik luua seoseid ning analüüsida ka poliitilisi otsuseid ja tagajärgi. Majandusteadlase arvates sõltus ajaloolise sündmuse tähtsus selles, mis ajas elas uurija ise. Kuna ajaga muutuvad väärtused, muutub ka ajalootaju. See, mida varem peeti ebavajalikuks, võib osutuda märkimisväärseks. Ta isegi liialdas teadlikult, et iga uus põlvkond peab kogu ajalugu uuesti ümber kirjutama, et võtta arvesse sündmusi, mis pakuvad rahvale kõige rohkem huvi.
Tema bibliograafia koosneb 1148 teosest ja artiklist, mille hulgas on ka mitmeköiteline uurimus Rootsi ajaloost.
Pere
Heckscheri poeg Gunnar Heckscher (1909–1987) oli rootsi politoloog ja Mõõduka Koalitsioonipartei esimees. Pojapoeg (1942) on Rootsi Sotsiaaldemokraatliku Töölispartei liige.
Panus teadusse
1919. aastal ilmus Heckscheri peaartikkel „Väliskaubanduse mõju sissetulekute jaotusele“ (ingl „Effects of Foreign Trade on the Distribution of Income“). Selle artikli järgi on tema õpilane Berit Ohlin välja töötanud väliskaubandusteooria, mida hiljem hakati nimetama Heckscheri-Ohlini teooriksa. Oma töös kasutasid nad ka David Ricardo suhtelise eelise teooriat, et näidata seda, et riik peaks spetsialiseeruma selle kauba tootmisele, mille suhtes ta on tegurikülluslik. Importima aga kaupu, mille tootmine kodumaal võib osutuda keeruliseks.
Olulisemad teosed
Kuigi Eli Heckscher on tuntud majandusajaloolasena, on ta olnud ka mitme majandusteooria kaasautor. Kahjuks ta ei saanud postuumselt Nobeli auhinda Heckscheri-Ohlini teooria eest, aga mõned aastad hiljem sai Bertil Ohlin Nobeli auhinna oma panuse eest väliskaubandusteooriatesse (sh Heckscheri-Ohlini teooria). Seega tunnustati ka Heckscheri saavutusi majanduses.
Aino-Helgi Paivel
Aino-Helgi Paivel (aastani 1961 Hinno, 1961–1972 Kartus; 27. veebruar 1936 Tallinn – 14. juuli 1988 Tallinn) oli eesti botaanik.
Elulugu
Aino-Helgi Paivel oli teenistuja tütar ja Aleksei Paiveli abikaasa.
Lõpetas 1954. aastal Tallinna 10. Keskkooli ja 1959. aastal Tartu Riikliku Ülikonna bioloogiaosakonna. Aastatel 1963–1966 oli Tallinna Botaanikaaia aspirant, bioloogiakandidaat (1971, TRÜ), väitekiri "Amarülliliste, võhumõõgaliste ja liilialiste sugukonda kuuluvate sibul- ja mugulsibultaimede introduktsioon ning nende kasutamise võimalused Eestis".
Oli aastatel 1959–1961 Eksperimentaalbioloogia Instituudi laborant ja aednik, 1961–1967 Tallinna Botaanikaaia aednik ja aspirant, 1967–1972 nooremteadur, 1972–1988 vanemteadur.
Teadustöö
Uuris sibultaimede taksonoomiat, morfogeneesi, introduktsiooni ja kasvatamist, selgitas välja Eesti tingimustes haljastamise seisukohalt perspektiivsed liigid ja sordid. Rajas Tallinna Botaanikaaias madalakasvuliste sibultaimede kollektsiooni (306 taksonit) ning laiendas oluliselt (460 taksoni võrra) hüatsintide, nartsisside ja tulpide kollektsiooni. Uurimaks sibultaimi nende looduslikes kasvukohtades ja taimmaterjalide Eestisse introdutseerimist, osales 1964–1984 kokku 12 ekspeditsioonil Moldovasse, Krimmi, Ees-Kaukaasiasse, Taga-Karpaatiasse, Tjan-Šani ja Taga-Kaukaasiasse. Kirjutas "Eesti entsüklopeediale" 30 sibultaimi käsitlevat artiklit. 17 teadustrükist, sh ühe monograafia, 25 aimeartiklit.
Hyalinobatrachium dianae
Hyalinobatrachium dianae sarnaneb välimuselt "Muppetidest" tuntud tegelasega Kermit. Kubicki kinnitas, et ise ta seda sarnasust ei märganud, aga on rõõmus selle üle, et ajakirjandus sellest välja tegi, sest see aitab avalikkuse tähelepanu juhtida Costa Rica vihmametsadele ja seal elavatele loomadele.
Hyalinobatrachium dianae kehavärv on laimiroheline ja tal oli poolläbipaistev nahk. Tal on väikese tumeda täpikesega hõbevalge vikerkest. Ta on 2,5 cm pikk ja elab Costa Rica vihmametsades 400–800 meetri kõrgusel merepinnast. Konna ohustab inimtegevus vähe, kuna ta elutseb peamiselt kaitse alla võetud aladel.
Konn avastati tema eriliste häälitsuste tõttu, mis meenutavad pigem putuka kui konna omi. Konn kasutab metalliliste nootidega häälitsusi, mis on tema "visiitkaardiks".
Herman (eesnimi)
Herman on mehenimi.
2018. aasta 1. jaanuari seisuga oli see Eestis populaarsuselt 425. mehenimi. 1. jaanuari 2018 seisuga oli Eestis eesnimi Herman 210 mehel.
Silver Sild
Silver Sild (sündinud 25. novembril 1956) on Võru Tavand OÜ matusekõneleja ja Eesti Memento Liidu Võrumaa Ühenduse esimees, kes on süüdi mõistetud pedofiilias.
Ta on Kaitseliidu Võrumaa maleva liige, endine noorteorganisatsiooni Noored Kotkad instruktor, Kaitseliidu lastelaagrite korraldaja.
https://epl.delfi.ee/artikkel/50929690/b-pedofiilia-eest-karistatu-surus-matkalaagri-poisid-hirmu-alla-b
https://ajalugu.kaitseliit.ee/gallery3/index.php/vorux/DSC_7150_voru
Teda on tunnustatud Kaitseliidu teenetemedaliga. Kaitse Kodu! nr. 3/2005 - Kaitseliit
Ta on koos Elar Sarikuga ( Politsei- ja Piirivalveameti Lõuna prefektuuri Võru politseijaoskonna piirkonnapolitseinik) Võru linna Aasta tegija 2016 https://dea.digar.ee/cgi-bin/dea?a=d&d=vorulinna20170201.2.4
Endine Eesti justiitsminister Urmas Reinsalu on Silver Silda autasustanud Vabaduse Tammepärja aumärgiga 2018 https://lounapostimees.postimees.ee/6255794/129-ajaloo-hoidjat-ja-vabaduse-eest-voitlejat-sai-aumargi
Sympholis
Klassifikatsioon
Perekonda Sympholis klassifitseeritakse roomajate andmebaasis üksainus maoliik :
Löö vastu
"Löö vastu" on 1975. aasta Eesti lühimängufilm, tudengifilm. Filmi režissöör on Valentin Kuik. Filmi tootis Tallinnfilm.
Sympholis
Levila
Need maod on levinud Mehhikos- Sinaloa, Nayariti, Jalisco, Sonora ja Chihuahua osariigis.
Löö vastu
Film valmis Valentin Kuigi ja Arvo Iho Üleliidulise Riikliku Kinematograafia Instituudi (VGIK) diplomitööna.
Sympholis
Välislingid
Selles artiklis on kasutatud prantsuskeelset artiklit fr:Sympholis lippiens seisuga 26.01.2014.
Alide-Johanna Pajoma
Alide-Johanna Pajoma (aastani 1936 Alide-Johanna Must; 27. veebruar 1911 Helme, Valgamaa – 25. jaanuar 1985 Tartu) oli eesti agronoom ja sordiaretaja.
Löö vastu
Film räägib kaasaegsest spordist ja noorsportlasest, kes on silmitsi tolle aja spordis levinud ebaausate võtetega, et saavutada edu.
Alide-Johanna Pajoma
Elulugu
Lõpetas 1935 Kehtna Kõrgema Kodumajanduskooli, 1954 Eesti Põllumajandusakadeemia agronoomiateaduskonna, põllumajanduskandidaat (1968, EPA), väitekiri "Kurgi avamaal kasvatamise võimalusi Eesti NSV tingimustes". Oli 1945–1953 Polli katsejaama ja 1953–1957 EMMI Kuusiku katsejaama nooremteadur, 1959–1979 Sakus EMMI vanemteadur köögiviljanduse alal.
Lilja Dögg Alfreðsdóttir
Lilja Dögg Alfreðsdóttir (sündinud 4. oktoobril 1973) on Islandi poliitik. Ta kuulub Progressiparteisse.
1993–1994 õppis ta vahetusprogrammi raames Seoulis Ewha ülikoolis Ida-Aasia poliitika ajalugu. Bakalaureusekraadi politoloogia alal sai ta Islandi Ülikoolis 1998. aastal. 1998. aastal õppis ta vahetusprogrammi alusel Minnesota ülikoolis makroökonoomikat ja filosoofiat. Magistrikraadi rahvusvahelise majanduse alal sai Columbia ülikoolis New Yorgis 2001. aastal.
7. aprillist 2016 kuni 11. jaanuarini 2017 oli Lilja Dögg Alfreðsdóttir Islandi välisminister.
30. novembrist 2017 kuni 28. novembrini 2021 oli ta Islandi hariduse, teaduse ja kultuuri minister.
28. novembrist 2021 on ta Islandi turismi, kaubanduse ja kultuuri minister.
Catherine
2019. aasta seisuga oli see Eestis esinemissageduselt 1315. naisenimi. 1. jaanuari 2019 seisuga oli Eestis eesnimi Catherine 35 naisel.
Haas F1 Team
Haas Formula LLC, mis võistleb nime Haas F1 Team all, on USA litsentsiga Vormel 1 konstruktor. Võistkonna asutas 2014. aasta aprillis NASCAR Cupis võistleva Steward-Haas Racingu kaasomanik Gene Haas. Võistkond plaanis debüteerida. aasta hooajal, aga hiljem otsustati debüüt teha hoopis. aasta hooajal. Võistkonna tööd juhib Günther Steiner.
Võistkonna peakontor asub Kannapolises Põhja-Carolina osariigis Ameerika Ühendriikides. Seal asub ka sõsarvõistkond Stewart-Haas Racing, mis osaleb NASCARi sarjades. Võistkonnal on teine peakontor Suurbritannias, mille eesmärgiks on tegeleda autodega Euroopas toimuvate etappide ajal.
Ajalugu
thumb|left|Võistkonna peakontor Kannapolises
Ettevalmistused
Haasist sai esimene Ameerika päritolu konstruktor, mis tundis reaalset huvi Vormel 1 sarjaga liituda alates aastast, kui ebaõnnestunult üritas liituda US F1. Lisaks sai Haasist esimene Ameerika päritolu võistkond, mis sarjas osalenud alates Haas Lola võistkonnast. ja. aastate hooaegadel. Haas Lola omanik oli endine McLareni juht Teddy Mayer ja Carl Haas, kes ei ole seotud Gene Haasiga.
Pärast Marussia F1 pankrotistumist. aasta hooajal ja oma vara oksjonile panekut ostis Haas nende endise peakontori Banburys ära ja sellest sai Haasi uus peakontor Euroopas.
Natalja Deržavina
Natalja Deržavina (vene keeles Наталья Владимировна Державина; 1. oktoober 1942 Taškent – 10. märts 2002 Moskva) oli vene näitleja (nukunäitleja), Venemaa Föderatsiooni teeneline kunstnik.
Tuntuks sai ta Kesktelevisioonis näidatud lastetelesaates "Head und, mudilased!", kus mängis üle 30 aasta (nukk) Hrjušat.
Pruun kärbseseen
Pruun kärbseseen (Amanita porphyria) on kärbseseeneliste sugukonda kärbseseene perekonda kuuluv seeneliik.
Haas F1 Team
Suhe Ferrariga
Haasi põhjalik koostöö Ferrariga tekitas teiste võistkondade seas vastakaid arvamusi. Konstruktorit kiideti ökonoomse mudeli väljatöötamise eest, mis võimaldaks ka teistel võistkondadel sarjaga konkurentsivõimeliselt liituda. Vastupidi, väiksemad võistkonnad hoopis kritiseerisid teravalt Haasi lähenemist, sest nende silmis on lähedased suhted suurte võistkondadega spordile kahjulikud ning annavad nendele poliitilist jõudu juurde.
Natalja Deržavina
Deržavina pääses 17-aastaselt tööle Moskva riiklikku nukuteatrisse ning töötas seal aastatel 1959–1968 ja 1974–1990.
Haas F1 Team
Suhe Ferrariga
2018. aastal sattus võistkond talvisel testimisel uuesti kriitikatule alla, kui nende uus auto meenutas väga Ferrari SF70H, Ferrari 2017. aasta autot. Peamised rivaalid McLaren ja Force India kritiseerisid tihedat Ferrari ja Haasi vahelist koostööd. Kuigi ametlikku kaebust FIAle ükski võistkond ei esitanud, jäi McLareni juht Zak Brown kahtlevale seisukohale.
Natalja Deržavina
pisi|100px| [[Venemaa teeneline kunstnik|Venemaa teenelise kunstniku rinnamärk ]]
Haas F1 Team
Suhe Ferrariga
. aasta reeglimuudatuste arutelu käigus 2019. aasta aprillis, palusid Renault ja McLareni võistkonnad uurida Haasi B-võistkonna lähenemist. Vormel 1 sarja motospordi direktor Ross Brawn ütles, et ta kaitseb sellist mudelit, sest see aitaks sarnase eelarvega võistkondadel lihtsamini sarjaga liituda.
2016. aasta hooaeg
thumb|220x220px|[[Romain Grosjean sõitmas Haasiga 2016. aasta Malaisia Grand Prix'l.]]
2016. aasta hooajal olid võistkonna sõitjateks Romain Grosjean ja Esteban Gutiérrez. Võistkonna debüüdil Austraalias lõpetas Grosjean kuuendal kohal, teenides sellega kaheksa punkti. Haasist sai esimene Ameerika konstruktor, mis oma debüüdil punktidel lõpetanud ning üldse esimene uus konstruktor alates Toyotast 2002. aastal. Samas sõidus põrkasid Gutiérrez ja McLareni piloot Fernando Alonso kokku, mis tõi välja punased lipud. Ka järgmisel etapil Bahreinis lõpetas Grosjean suurepärasel viiendal kohal. Ülejäänud hooaeg nii roosiliselt ei läinud ning võistkond lõpetas veel vaid kolmel etapil punktidel. Grosjean tõi kõik 29 punkti ja aasta lõpetati kaheksandal kohal.
2017. aasta hooaeg
thumb|220x220px|[[Kevin Magnussen 2017. aasta Mehhiko Grand Prix'l.]]
2017. aasta hooajaks palgati Grosjeani kõrvale endine McLareni ja Renault sõitja Kevin Magnussen. Hooaja esimesel etapil saavutas võistkond kohe nende ajaloo parima kvalifikatsioonikoha, kui Grosjean oli kuues. Sõidus olid mõlemad autod sunnitud katkestama mehaaniliste probleemide tõttu. Hooaja teisel etapil tõi Magnussen võistkonnale esimesed punktid, lõpetades kaheksandana. Need olid esimesed punktid taanlasele alates 2016. aasta Singapuri Grand Prix'st ja esimesed punktid Haasile alates 2016. aasta USA Grand Prix'st.
Võistkond jätkas aastat edukalt ning Monacos lõpetasid esimest korda mõlemad autod punktidel. Haas lõpetas hooaja teist aastat järjest kaheksandal kohal, kui Renault möödus nendest viimasel etapil.
2018. aasta hooaeg
2018. aasta veebruaris tutvustas Haas oma uut autot, VF-18, mida mitmed konkurendid palusid lasta uurida, sest see meenutas väga eelmise aasta Ferrari SF70H-d. Auto oli talvise testi ajal väga tugev ja need esinesid hooaja esimesel etapil Austraalias edukalt, saavutades kvalifikatsioonis viienda ja kuuenda koha. Sõidus hoidsid Grosjean ja Magnussen neljandat ja viiendat kohta, mis oleks neile andnud poole punktidest, mis nad eelmisel hooajal teenisid. Ebaõnnestunud boksipeatused, kus kummalgi autol ei saadud ühte ratast korralikult kinnitatud, sundisid mõlemat katkestama. Võistkond lõpuks kordas sama saavutust hooaja üheksandal etapil Austrias ning samaks etapiks olid nad teeninud rohkem punkte, kui eelmisel hooajal kokku. Singapuris teenis Magnussen võistkonnale nende esimese võistluste kiireima ringi ajaloos. 2018. aasta oli praeguseni võistkonna edukaim hooaeg, lõpetades konstruktorite arvestuses viiendal kohal, teenides peaaegu kaks korda rohkem punkte, kui eelmisel aastal.
2019. aasta hooaeg
thumb|Grosjean sõitmas [[Haas VF-19|VF-19-ga 2019. aasta Itaalia Grand Prix'l.]]
Võistkonna nimisponsoriks sai Rich Energy. See oli üks osa mitmeaastasest sponsorlepingust Suurbritannia energiajookide ettevõtega, mida alguses seostati Force India võistkonna ostmisega. Haas jätkas Grosjeani ja Magnusseniga kolmandat aastat järjest. Võistkonna uus auto selleks hooajaks oli VF-19.
VF-19 näitas tihti kvalifikatsioonis head minekut, aga sõitudes polnud erilist kiirust. Hooaja avaetapil Austraalias sai Magnussen kuuenda koga, mis jäigi võistkonnale terve hooaja parimaks tulemuseks. Haasi hea kiirus kvalifikatsioonis oli Austrias selgelt näha, kui Magnussen alustas viiendalt kohalt, aga lõpetas sõidu alles 19. kohal ning Grosjean 15. kohal. Neli päeva enne juulis toimunud Suurbritannia Grand Prix'd teatas Rich Energy oma Twitteri kasutajal, et sponsorleping Haasiga on tühistatud, viidates võistkonna kehvadele tulemustele. Seda väidet eitasid nii Haas kui ka Rich Energy osanikud ja kinnitati, et tegu on pahatahtliku väärinfo levitamisega. Suurbritannia Grand Prix'l otsustas võistkond eemaldada Grosjeani autolt kõik uuendused ja taastada Austraalias kasutatud auto, et saada aru, millest kehv sõidutempo tingitud võib olla. Katsetus jäi aga lühikeseks, sest võistluse esimesel ringi suutsid Magnussen ja Grosjean omavahel kokku põrgata ja katkestada. Järgmisel etapil Saksamaal jätkati eksperimenti ja sõit lõppes võistkonna kombineeritud parima tulemusega seitsmendal ja kaheksandal kohal.
Võistkonna nimisponsor Rich Energy oli terve hooaja vältel seotud mitme kohtuasjaga, sealhulgas jalgrattatootjaga Whyte Bikes, mille logo Rich Energy plagieeris. Päev pärast septembris toimunud Itaalia Grand Prix'd teatas Rich Energy kohesest sponsorlepingu tühistamisest. Võistkond ei teeninud sellel etapil ühtegi punkti, kui Grosjean lõpetas 16. kohal ja Magnussen katkestas.
Haas lõpetas hooaja oma senise ajaloo väikseima punktisaagiga (28 punkti) üheksandal kohal.
2020. aasta hooaeg
thumb|Grosjean sõitmas [[Haas VF-20|VF-20-ga hooajaeelsel testimisel.]]
Haas jätkas ka sellel hooajal muutmata sõitjatepaariga Grosjeani ja Magnusseni näol.
Haas kogus hooaja jooksul kõigest kolm punkti. Magnussen lõpetas Ungaris üheksandana, aga ajatrahv langetas ta kümnendaks, teenides ühe punkti. Grosjean tõi võistkonnale Eifeli Grand Prix'l üheksanda kohaga kaks punkti juurde ja rohkem võistkond punktikohtadel ei lõpetanud. Aasta lõpuks jäi Haas üheksandale kohale, saades teist aastat järjest vähima arvu punkte ajaloos.
Bahreini Grand Prix esimesel ringil sattus Grosjean suurde avariisse AlphaTauri piloodi Daniil Kvyatiga, mille tagajärjel lendas prantslane suure hooga barjääri kinni. Löök rebis auto pooleks ning see süttis. Grosjean pääses imekombel eluga ja suuremate vigastusteta, saades ainult põletusi oma kätele. Grosjeani sõnul päästis haloseade tema elu. See jäi prantslase viimaseks Vormel 1 etapiks ning teda asendas ülejäänud etappidel Haasi reservsõitja Pietro Fittipaldi.
2021. aasta hooaeg
thumb|Schumacher sõitmas [[Haas VF-21|VF-21-ga 2021. aasta Austria Grand Prix'l.]]
Nii Magnussen kui ka Grosjean lahkusid Haasist pärast 2020. aasta hooaega. Nende asendajateks said venelane Nikita Mazepin, ja 2020. aasta Vormel 2 meister Mick Schumacher, seitsmekordse maailmameistri Michael Schumacheri poeg. Kulude kokkuhoiu eesmärgil otsustas võistkond 2021. aasta auto arendamise peatada ja keskenduda täielikult 2022. aasta hooajale. Võistkonna uueks nimisponsoriks sai Venemaa väetisetootja Uralkali. Ettevõtte üheks peamiseks aktsionäriks on Mazepini isa Dmitri. Uralkali sponsorlus tähendas, et auto värviskeem muutus Venemaa lipu oma sarnaseks. Steiner eitas, et seda sponsorlust kasutatakse Maailma Antidopingu Agentuuri keelust Venemaa sümboolika kasutamise suhtes ümber hiilimiseks. Hooaja esimesel etapil Bahreinis sõitis Mazepin esimesel ringil rajalt välja ja katkestas. Schumacher lõpetas oma debüüdi lõpetanute hulgast viimasel, 16. kohal. Viimasel etapil andis Mazepin positiivse koroonaproovi ning ei startinud põhisõidus. Haas ei leidnud endale asendussõitjat ja starti läks ainult üks auto.
2022. aasta hooaeg
Pärast Venemaa sissetungi Ukrainasse eemaldas Haas oma autolt kõik vene sponsorid, eesotsas Uralkaliga, ja kõik vene lipu värvid. Viiendal märtsil teatas võistkond, et sponsorleping Uralkaliga on tühistatud ja Mazepiniga lõpetatakse leping. Kevin Magnussen, kes aastatel 2017–2020 sõitis vahel Haasi eest, nimetati võistkonna uueks sõitjaks.
Haasi otsus keskenduda täielikult VF-22 arendamisele läbi 2021. aasta hooaja kandis kohe vilja, kui võistkond oli sarja keskmike hulgas konkurentsivõimeline. Magnussen tõi Haasile juba esimestel etappidel punkte, samas kui Schumacher ei teeninud Bahreinis punkte ja Saudi Araabias pidi põhisõidu vahele jätma. Järgnevad etapid ei olnud nii edukad. Taas oli auto kvalifikatsioonis väga kiire, aga põhisõitudes jäädi pidevalt nullile.
Pärast viieetapilist punktipõuda jõudsid mõlemad autod Suurbritannias punktidele. Magnussen lõpetas kümnendana ja Schumacher sai oma hooaja esimesed punktid kaheksanda kohaga. Hea hoog jätkus ka Austrias, kus Magnussen lõpetas kaheksandana ja Schumacher kuuendana. Pärast kahte head etappi hakkasid Haasi vanad mured uuesti tülitama ja järgneval kolmel etapil punktidele ei jõutud.
Noorteprogramm
Alates võistkonna loomisest on olnud mitu noort sõitjat, keda võistkond on rahastanud.
Su nägu kõlab tuttavalt
"Su nägu kõlab tuttavalt," hiljem ka "Su nägu kõlab varsti tuttavalt", on TV3 saade, mille esimene hooaeg oli eetris 2013. aasta kevadhooajal. Saade põhineb Hispaania produktsioonifirma Gestmusic Endemol formaadil "Tu cara me suena", millega tehti algust 2011. aastal telekanalis Antena 3. Saate formaat sarnaneb väga Suurbritannia ITV talendisaatega "Stars in Their Eyes".
Saatejuhid ja kohtunikud
1.–3. hooajani oli saatejuht Mart Sander, 4.–7. hooajani Märt Avandi. 8. hooajast on saatejuht Sander Rebane.
1.–7. hooajani olid püsikohtunikud Tanja Mihhailova-Saar, Andrus Vaarik ja Olav Osolin. 8. hooajast on püsikohtunikud Olav Osolin, Tanja Mihhailova-Saar ja Mait Malmsten.
Võitjate annetused
Esimene hooaeg oli 2013. aasta kevadhooajal ja selle finaal toimus 5. mail Pärnu Kontserdimajas. Hooaja võitis Evelin Võigemast, kes annetas võidetud 10 000 eurot sihtasutusele Kiusamise Vastu.
Teine hooaeg oli 2013. aasta sügishooajal ja selle finaal toimus 8. detsembril Saku Suurhallis. Hooaja võitis Koit Toome, kes annetas võidetud 10 000 eurot Vähiliidule.
Kolmas hooaeg oli 2014. aasta sügishooajal ja selle finaal toimus 7. detsembril Saku Suurhallis. Hooaja võitis Mart Müürisepp, kes annetas võidetud 10 000 eurot laste ja noorte kriisiprogrammile.
Neljas hooaeg oli 2015. aasta sügishooajal ja selle finaal toimus 6. detsembril Saku Suurhallis. Hooaja võitis Juss Haasma, kes annetas võidetud 10 000 eurot Tartu Ülikooli Kliinikumi Lastefondile.
Viies hooaeg oli 2016. aasta sügishooajal ja selle finaal toimus 4. detsembril Saku Suurhallis. Hooaja võitis Kalle Sepp, kes annetas võidetud 10 000 eurot mittetulundusühingule Meelespea.
Viited
INDEKSITA __UUEALAOSALINGITA__
Elkuzeme raudteepeatus
Elkuzeme raudteepeatus oli raudteepeatus Lätis Liibavi-Romno raudteel ja hiljem Liepāja–Vaiņode raudteeliinil. Jaam asus Lõuna-Kuramaa piirkonnas Vaiņode vallas. Jaam asus Riia keskraudteejaamast 135,4 kilomeetri kaugusel.
Sigala (DJ)
Sigala (õieti Bruce Fielder; sündinud 1. novembril 1992 Norwichis) on Inglise DJ, muusikaprodutsent ja remiksija.
Charter Communications
Charter Communications, Inc. on Ameerika telekommunikatsiooni ettevõte, mis osutab teenuseid kaubamärgi Spectrum all.
2. järgu laevastikuflagman
pisi|150px|2. järgu laevastikuflagmani eraldusmärk vormikuue käisel 2. järgu laevastikuflagman (vene keeles флагман флота 2-го ранга) oli Nõukogude Liidu mereväes aastatel 1935–1940 kehtinud sõjaväeline auaste, mille analoog Venemaa merejõududes on admiral.
2. järgu laevastikuflagmanist kõrgem auaste oli 1. järgu laevastikuflagman ja madalam auaste 1. järgu flagman. Punaarmee maavägedes aastatel 1935–1940 vastas 2. järgu laevastikuflagmanile 2. järgu armeekomandöri auaste.
Viie aasta jooksul sai 2. järgu laevastikuflagmani auastme ainult 5 inimest.
Jēkuļi
Jēkuļi (ka Purgaiļi) on küla (mazciems) Lätis Cēsise piirkonnas Ineši vallas.
János Arany
pisi|János Arany János Arany (2. märts 1817 Nagyszalonta (tänapäeval Salonta, Bihori maakond, Rumeenia) – 22. oktoober 1882 Budapest) oli ungari ajakirjanik, proosakirjanik, luuletaja ja tõlkija.
Jēkuļi
Küla asub valla loodeosas Inesise kaldal. Jēkuļi jääb valla keskusest Inešist 6,3, endisest piirkonna keskusest Vecpiebalgast 4,2 ja Riiast 132,4 kilomeetri kaugusele. Aastail 2009-2021 jäi küla Vecpiebalga piirkonda.
János Arany
Teda on nimetatud "ballaadide Shakespeare'iks" – ta kirjutas üle 40 ballaadi, mida on tõlgitud rohkem kui 50 keelde.
Jēkuļi
Aastal 2007 oli külas 4 elanikku.
János Arany
Töö
Ta tõlkis ungari keelde kolm William Shakespeare'i draamat: "Suveöö unenägu", "Hamlet" ja "Kuningas Johni elu ja surm". Ta tõlkis ungari keelde ka Aristophanese, Mihhail Lermontovi, Aleksandr Puškini ja Molière'i töid.
Isiklikku
Ta oli kümnest lapsest noorim, kuid tuberkuloosi tõttu elas lapsepõlve üle peale tema ainult üks laps. Jánose sünni ajaks oli õde Sára abiellunud. János hakkas perekonna heaks töötama 14-aastaselt õpetaja abina.
1840. aastal abiellus ta Julianna Ercseyga. Nad said kaks last: Julianna ja László, kellest sai luuletaja ja ungari folkloorikoguja.
FET y de las JONS
Falange Española Tradicionalista y de las Juntas de Ofensiva Nacional Sindicalista (FET y de las JONS või tihti lihtsalt FET; otsetõlkes hispaania keelest Rahvussündikalistide Rünnaku Nõukogude Traditsiooniline Hispaania Falang) oli aastatel Francoistliku Hispaania ainus seaduslik partei. Erakonna asutas 1937. aastal Francisco Franco, kes ühendas karlistliku monarhistliku ja ultrakatoliikliku Comunión Tradicionalista ning fašistliku Falange Española de las JONS-i (FE de las JONS). Uus erakond päris enamiku enda tunnustest ja struktuuri FE de las JONS-ilt (26 platformi 27-st punktist). FE y de las JONS toimis 1977. aasta aprillini, 1958. aastal nimetati see ümber Movimiento Nacionaliks.
Ziryāb
Ziryāb pärisnimi Abu Hasan Ali Nafi (araabia k: أبو الحسن علي ابن نافع, زریاب‎) (789–857‎) oli Pärsia polühistor, hinnatud muusik, laulja, uudimängija, helilooja, luuletaja, botaanik, keemik, geograaf ja õpetlane, kes elas ja töötas Iraagis, Põhja-Aafrikas ja Andaluusias islami perioodil. Tema hüüdnimi Ziryāb pärineb araabia sõnast "pasknäär" (araabia k زرياب), hääldatakse "Ziryab"; ta on tuntud hispaania keeles ka kui Pájaro Negro (musträstas). Oma hüüdnime sai ta oma aafrikapärase väljanägemise ja lauluhääle tõttu.
Tal olid mitmekülgsed teadmised astronoomia, geograafia, meteoroloogia, botaanika, kosmeetika, kulinaarse kunsti ja moe alal.
Ziryāb oli eeskujuks ja arvamisliidriks arvukate uuendustega inimeste kommete, riietumise ja toitukultuuri muutmisel. Ta oli kõige tähelepanuväärsem idamaade esindaja ja tooniandja moes. Enne tema aega pesti kuninglikke riideid roosiveega, mistõttu neid ei saadud korralikult puhtaks. Ta õpetas neid kasutama soola riiete pesemisel. Ta tutvustas paljusid idamaiseid roogi nagu näiteks Al-tafaya tassi, mis koosneb koriandriõlis praetud lihapallidest ja väikestest kolmnurksetest tainatükkidest, nimetati tema valmistusviisi järgi takalliyah-i-Ziryābiks (siiani kasutusel Andaluusias kui Ziryābi praetud liharoog). Samuti tutvustas ta sparglit Euroopale. Ta tegi harjumuse süüa ja serveerimise lauas üldtunnustatuks. Lisaks tutvustas ta kristallnõude ja klaaspeekrite kasutamist kuld- ja hõbeanumate asemel. Enne teda kanti suvel (juuli-september) ainult valgeid puuvillased riideid ja jakke, värvilist riietust, villased rõivaid ja jakke talvel. Kevadiseks kandmiseks Ziryāb tutvustas jubbahsi, mis oli valmistatud värvitud siidist ja mulhami nibg sügiseseks kandmiseks heledat tooni mihsha´i (sama mis Pärsia miru). Kuid tema hooajalise riietumiskombe uuendus ei kestnud kaua.
Ziryāb tutvustas emiir Abd ar-Rahman II õukonnale filosoofilisi, astronoomia-, astroloogilisi ja meditsiinilisi leiutisi ja mõjutas Cordoba kalifaadi haldusaparaadi uuendamist.
Tal oli suutis ette kanda lõputult lõbusaid ja õpetlikke lugusid kuna tal olid põhjalikud teadmised kirjandusest. Kuningas ja eliit matkisid tema kui arvamusliidri ja moesuunanäitaja kombeid ja ta oli tänu oma positsioonile õukonna ja eliidi seas Hispaanias lugupeetud isik. Ta tõi uuendusi soengumoodi, ning tema viisid, kuidas kasutada parfüüme, riietuda ja valmistada roogasid levisid Al-Ándalus`i. Meditsiinis parandas ta suuhügieeni, töötades välja tõhusa ja meeldiva hambapasta. Ta tõi ka Euroopasse male ja polo ning asutas naiste kosmeetikakooli.
Ziryāb sündis orjana Mesopotaamias ja sai hariduse Abbassiidide kalifaadi aja Bagdadis oma isanda, tuntud muusiku Ishaq al-Mawsili juures. Kaliif Hārūn ar-Rashīd oli võlutud noormehe mänguoskusest ja samuti jättis talle sügava mulje kuningale loodud lugu, mistõttu soosingust kadedaks muutunud Ziryābi õpetaja ja omanik Ishaq al-Mawsili sundis noormehe valima sundasumisele saatmise või surma vahel.
Ziryāb reisis läände piki Põhja-Aafrikat. Ta viibis mõnda aega Kairouanis Ziyadat Allah I (817-838) õukonnas, kuid kritiseeris valitsejat 821. aastal oma loomingus ning pidi seetõttu jätkama oma teekonda pagulasena.
822. aastal siirdus ta emiir Abd ar-Rahman II õukonda Córdobas, kus tema igakuine palk oli 200 dinaari. Lisaks sellele teenis ta 3000 dinaari aastas ning eraldi iga pidustuse eest 1000 dinaari ja kahel iga-aastasel pidustusel 500 dinaari. Tasu hõlmas varustust 40 000 dinaari eest ning igakuist tasu Ziryābi neljale muusikust pojale igaühele 20 dinaari. Lisaks määrati talle istekoht emiiri lauas, "et tema laul oleks hästi kuulda". Edu tekitas muuhulgas kadedust ja luuletaja Abū Hāmid al-Ghazālī sepitses muusiku pihta käiva satiiri.
Ziryāb asutas 822. aastal Cordobasse konservatooriumi, mille lõpetasid õukonnamuusikutena vähemalt kolmkümmend noort naist.
Ta õpetas lauljatele õiget hingamist kasutades abivahendina turbanit, mis oli seotud rindkere ümber ja õpetades artikulatsiooni kasutades puutükki lastes õpilastel hoida harjutuste ajal hammaste vahel (viimast meetodit kasutatakse siiani erinevates teatrikoolides). Muuhulgas lisas Ziryāb uudidele viienda keele ja valmistas lipitsaid kotka küüntest.